Návrh

Komuniké

	Vláda Slovenskej republiky na svojom zasadnutí dňa .............  prerokovala a schválila návrh koncepcie cenovej politiky. Materiál vypracovalo ministerstvo  financií v súlade s Plánom legislatívnych úloh vlády na rok 2007.

Z predloženého materiálu, ktorý obsahuje základné aspekty a prístup k cenovej politike, jej vývoj  a zhodnotenie súčasného stavu, a to aj  v nadväznosti na legislatívu Európskej únie vyplýva, že z hľadiska makroekonomického i  mikroekonomického  súčasná cenová politika korešpondujúca s pravidlami Európskej únie nevyžaduje zásadné zmeny.  Na aktívne ovplyvňovanie regulačnej funkcie trhu je žiaduce  sústavné monitorovanie a vyhodnocovanie činnosti jednotlivých regulačných orgánov s cieľom identifikovať procesy a faktory, ktorými možno eliminovať prípadné zlyhania trhu a z toho prameniaci nežiaduci vývoj inflácie. 

Nadväzne na stanoviská a návrhy jednotlivých orgánov štátnej správy, ktoré  nesmerujú k zmene súčasného systému cenovej politiky Slovenskej republiky, ale  k potenciálnej úprave súčasnej legislatívy, je žiaduce, aby jednotlivé vecne príslušné rezorty, ako aj ďalšie ústredné orgány štátnej správy  predložili príslušné legislatívne návrhy na zmenu všeobecne záväzných právnych predpisov patriacich do ich pôsobnosti, na ktoré musí reagovať aj zákon č. 18/1996 Z.  z. o cenách v znení neskorších predpisov.